钦定古今图书集成/方舆汇编/职方典/第1147卷 > 《常林欢》温庭筠
## 钦定古今图书集成/方舆汇编/职方典/第1147卷 > 《常林欢》温庭筠

《唐书乐志》曰：“《常林欢》，疑宋、梁间曲。宋、梁之世，荆、雍为南方重镇，皆王子为之牧。江左辞咏，莫不称之，以为乐土。故隋王诞作《襄阳之歌》，齐武帝追忆梁简文帝乐府歌云：‘分手桃林岸，送别岘山头。若欲寄音信，汉水向东流’。又曰：‘宜城投酒今行熟，倚鞍系马暂栖宿’。桃林在汉水上，宜城在荆州北，荆州有长林县。江南” 谓情人为“欢。” “常” ，“长” 声相近，盖乐人误谓“长” 为“常。”

宜城酒熟花覆桥，沙晴绿鸭鸣交交。秾桑绕舍麦如
尾，幽轧鸣机双燕巢。马声特特荆门道，蛮水扬光色
如草。锦荐金炉梦正长，东家咿喔鸡鸣早。